Informācija presei

15.09.2016

**BONUS-MALUS klase palielinājusies 356 985, samazinājusies–171 240 autoīpašniekiem**

**Kā ik gadu, arī šogad 15.septembrī tiek veikta OCTA apdrošināšanas risku jeb BONUS-MALUS klašu pārrēķināšana. Pēc Latvijas transportlīdzekļu apdrošinātāju biroja (turpmāk – LTAB) datiem, BONUS-MALUS klase šogad uzlabojusies 356 985 autoīpašniekiem, kas ir par 0,65% mazāk nekā pērn, bet pasliktinājusies 171 240 autoīpašniekiem, kas, salīdzinot ar pagājušo gadu ir par 2,12% vairāk. BONUS-MALUS klase nav mainījusies 796 240 autoīpašniekiem, bet sākumklase piešķirta 40 573 jaunajiem autoīpašniekiem.**

“Lai arī kopumā to autoīpašnieku skaits, kam BONUS-MALUS klase uzlabojusies, ir nedaudz samazinājies, iepriecina pieauguma rādītāji augstākajās/labajās klasēs. Tā, piemēram, ja salīdzina zemāko un augstāko klasi, tad labākajā jeb 17. BONUS-MALUS klasē autoīpašnieku skaits ir pieaudzis par 11081, tikmēr sliktajās klasēs pieaugums ir nebūtisks,” stāsta LTAB valdes priekšsēdētājs Jānis Abāšins.

|  |  |  |  |
| --- | --- | --- | --- |
|  | BONUS-MALUS KLASE | AUTOĪPAŠNIEKU SKAITS | PIEAUGUMS PRET 2015.GADU |
| Labāka BM klase 🡺BONUS | 17 | 104399 | 11081 |
| 16 | 42073 | 3801 |
| 15 | 51505 | 3032 |
| 14 | 55331 | -2963 |
| 13 | 58512 | -2122 |
| 12 | 63476 | 1045 |
| 11 | 71159 | 1087 |
| 10 | 80765 | 1046 |
| 9 | 96319 | -219 |
| 8 | 121479 | 1525 |
| 7 | 164661 | 8019 |
| 6 | 427817 | 14862 |
| <= Sliktāka BM klaseMALUS | 5 | 17147 | 1124 |
| 4 | 8886 | 1454 |
| 3 | 1031 | 108 |
| 2 | 291 | 23 |
| 1 | 187 | 24 |

Katrs autoīpašnieks savu BONUS-MALUS klasi var pārbaudīt LTAB mājas lapā [www.ltab.lv](http://www.ltab.lv), kā arī BONUS-MALUS datiem un informācijai par OCTA ikdienā var viegli sekot LTAB OCTA mobilajā aplikācijā, kas pieejama Google Play un Apple Store vietnēs.

1997. gadā Latvijā tika ieviesta OCTA sistēma, kuras mērķis ir nodrošināt ceļu satiksmes negadījumā cietušo trešo personu interešu aizsardzību Latvijā un Zaļās kartes dalībvalstīs. Sistēmas sekmīgākai darbības nodrošināšanai ir izveidots LTAB, kurā apvienojušās apdrošināšanas sabiedrības, kurām ir tiesības veikt OCTA apdrošināšanu Latvijā – AAS “Balta”, AAS “Baltijas Apdrošināšanas Nams”, AAS “Baltikums Vienna Insurance Group”, AAS “BTA Baltic Insurance Company”, “Compensa Vienna Insurance Group” UADB Latvijas filiāle, “ERGO Insurance” SE Latvijas filiāle, AAS “Gjensidige Baltic”, “If P&C Insurance” AS Latvijas filiāle, “Seesam Insurance” AS Latvijas filiāle un “Swedbank P&C Insurance” AS Latvijas filiāle.

Informāciju sagatavoja:

LTAB sabiedrisko attiecību konsultants

Gints Lazdiņš

Tālr: +371 29442282

E-pasts: gints@olsen.lv